Rytas Šalna

**Rytas Šalna** (g. 1967 m. spalio 7 d. Trakuose) – Lietuvos geografas, Lietuvos geografijos mokytojų asociacijos prezidentas, gidas, keliautojas ir žurnalistas, straipsnių autorius, pažintinių knygų mokiniams ir visuomenei, taip pat geografijos, istorijos vadovėlių ir metodinės literatūros autorius.

## Biografija
Rytas Šalna augo Grigiškėse. 1985 m. baigė Grigiškių vidurinę mokyklą. 1985–1987 m. tarnavo sovietų armijoje. 

1993 m. su pagyrimu baigė Vilniaus pedagoginio universiteto geografijos specialybę.

Nuo 1992 m. dėstė geografiją Vilniaus 64-ojoje vid. m-kloje ir Vilniaus licėjuje. 

1994 m. išrinktas Lietuvos geografijos mokytojų asociacijos prezidentu, kuriai vadovauja iki šiol.

1995 m. suteikta mokytojo eksperto kvalifikacinė kategorija. 

1995–1996 m. kelis kartus stažavosi tarptautiniame Georgo Eckerto vadovėlių tyrimo institute Vokietijoje.

1998 m. suteiktas Lietuvos metų mokytojo vardas.

Nuo 1998 iki 2008 m. vadovavo leidyklos „Briedis“ Socialinių mokslų skyriui. 

2002 m. mokyklinių vadovėlių vertinimo konkurse R. Šalnos geografijos vadovėliui „Pasaulio geografija 7 klasei“ suteikta II premija.

Nuo 2008 m. leidyklos „Didakta“ vyr. redaktorius.

Nuo 2013 m. yra Lietuvos pedagogų asociacijų vadovų tarybos koordinatorius.

## Šeima
Žmona Daina Šalnienė (Tuskenytė), sūnus Lukas (1992 m.), dukra Saulė (1994 m.)

## Bibliografija

* Rytas Šalna ir kt., geografijos vadovėlis ŽEMĖ 6, I-II dalys, 2009, leidykla BRIEDIS
* Rytas Šalna, geografijos pratybų sąsiuvinis ŽEMĖ 6, I-II dalys, 2009, leidykla BRIEDIS
* Rytas Šalna ir kt., geografijos vadovėlis ŽEMĖ 7, I-II dalys, 2009, leidykla BRIEDIS
* Rytas Šalna ir kt., geografijos pratybų sąsiuvinis ŽEMĖ 7, I-II dalys, 2009, leidykla BRIEDIS
* Rytas Šalna ir kt., geografijos vadovėlis ŽEMĖ 8, I-II dalys, 2010, leidykla BRIEDIS
* Rytas Šalna ir kt., geografijos pratybų sąsiuvinis ŽEMĖ 8, I-II dalys, 2010, leidykla BRIEDIS
* Rytas Šalna ir kt., geografijos vadovėlis ŽEMĖ 9, I-II dalys, 2012, leidykla BRIEDIS
* Rytas Šalna ir kt., geografijos pratybų sąsiuvinis ŽEMĖ 9, I-II dalys, 2012, leidykla BRIEDIS
* Rytas Šalna ir kt., geografijos vadovėlis ŽEMĖ 10, 2014, leidykla BRIEDIS
* Rytas Šalna ir kt., geografijos pratybų sąsiuvinis ŽEMĖ 10, 2014, leidykla BRIEDIS
* Rytas Šalna ir kt., geografijos vadovėlis 11–12 KL. GAUBLYS, GAMTINĖ GEOGRAFIJA, 2010, leidykla DIDAKTA
* Rytas Šalna ir kt., geografijos vadovėlis 11–12 KL. GAUBLYS, VISUOMENINĖ GEOGRAFIJA, 2011, leidykla DIDAKTA
* Rytas Šalna ir kt., geografijos pratybų sąsiuvinis 11–12 KL. GAUBLYS, GAMTINĖ GEOGRAFIJA, I-II dalys, 2011, leidykla DIDAKTA
* Rytas Šalna ir kt., geografijos pratybų sąsiuvinis 11–12 KL. GAUBLYS, VISUOMENINĖ GEOGRAFIJA, I-II dalys, 2012, leidykla DIDAKTA
* Rytas Šalna ir kt., Istorijos vadovėlis ŽINGSNIAI 6, I-II dalys, leidykla BRIEDIS
* Rytas Šalna ir kt., Istorijos vadovėlis LAIKAS 7, I-II dalys, leidykla BRIEDIS
* Rytas Šalna ir kt., istorijos pratybų sąsiuvinis KELIAS 5, I-II dalys, leidykla BRIEDIS
* Rytas Šalna ir kt., istorijos pratybų sąsiuvinis ŽINGSNIAI 6, I-II dalys, leidykla BRIEDIS
* Rytas Šalna, istorijos pratybų sąsiuvinis LAIKAS 7, I-II dalys, leidykla BRIEDIS
* Rytas Šalna ir kt., kompiuterinė mokymo priemonė Į PAGALBĄ ABITURIENTUI. GEOGRAFIJA, 2012, leidyklos DIDAKTA, TEV
* Rytas Šalna ir kt., ĮDOMYBIŲ GEOGRAFIJA, 2010, leidykla DIDAKTA
* Rytas Šalna ir kt., GEOKUBAS, 2012, leidykla DIDAKTA
* Rytas Šalna ir kt., AZIJOS DVASIA, 2013, leidykla DIDAKTA
* Rytas Šalna, geografijos metodinė priemonė GEOGRAFIJOS PAMOKA KITAIP, I-II dalys, 2013, leidykla DIDAKTA
* Rytas Šalna, VISRAKTIS Į GEOGRAFIJOS EGZAMINĄ, 2013, leidykla DIDAKTA
* Rytas Šalna ir kt., GEOGRAFIJOS VALSTYBINIO BRANDOS EGZAMINO PAVYZDINĖS UŽDUOTYS, 2013, leidykla DIDAKTA
* Rytas Šalna ir kt., EUROPOS TURIZMO ŽINYNAS, 2014, leidykla DIDAKTA
* Geografinės kompiuterinės priemonės „Topografinis diktantas“, „Aplink Baltijos jūrą“, „Geografinės zonos“.
* Skaitmeninė mokymo priemonė 9-12 klasių mokiniams, DIDAKTA, PVI, UPC.
* Rytas Šalna, KELIONIŲ RAZINOS, 2015, leidykla DIDAKTA


## Įvertinimas
1998 m. suteiktas Lietuvos Metų mokytojo vardas.

## Kelionių geografija

Pradėjo keliauti nuo 12 metų. Pirmoji kelionė be tėvų buvo į Kijevą. Mokyklos laikais, kaip Trakų rajono turizmo ir orientavimosi jaunių rinktinių narys, paskatinimo forma vyko į pėsčiųjų žygius Kaukaze ir Vidurio Azijoje. Nuo 1988 m. pradėjo vadovauti mokinių ir suaugusiųjų keliautojų ekspedicinėms grupėms.

Nuo 1995 m. pradėjo gidauti.

Lankėsi beveik 80 pasaulio valstybių, visuose žemynuose, išskyrus Antarktidą. Kaip gidas dirbo Europoje, Afrikoje, Šiaurės ir Pietų Amerikoje, Azijoje, Australijoje ir Okeanijoje.

***Ekspedicinės ir tiriamosios kelionės:***
* Džungarijos Alatau Kazachstanas/Kinija (1992),
* Kugitangas (Tadžikistanas, Turkmėnistanas) (1989).

## Išnašos